JAHON MILLATLAR HAMJAMIYATIGA A’ZO BO‘LGANLIK MUNOSABATI BILAN AMNISTIYA TO‘G‘RISIDA

O‘zbekiston Respublikasi Birlashgan Millatlar Tashkilotiga a’zo bo‘lganligi, Yevropada xavfsizlik va hamkorlikka bag‘ishlangan Xelsinki Kengashining yakunlovchi hujjatlarini tasdiqlaganligi hamda inson huquqlariga rioya etish yuzasidan xalqaro huquqiy majburiyatlarni o‘z zimmasiga olganligi munosabati bilan, jamiyat uchun uncha xavfli bo‘lmagan ayrim huquqbuzarliklarni sodir etgan shaxslarga nisbatan rahm-shafqat va insonparvarlik ko‘rsatib, qaror qilaman:
 1. Quyidagi mahkumlar ozodlikdan mahrum etishdan iborat jazodan, shuningdek ozodlikdan mahrum etish bilan bog‘liq bo‘lmagan jazodan ozod qilinsin:
 a) Ulug‘ Vatan urushining qatnashchilari va ularga tenglashtirilgan shaxslar;
 b) og‘ir bo‘lmagan jinoyatlari uchun 3 yil muddatgacha birinchi marta ozodlikdan mahrum etishga hukm qilingan balog‘at yoshiga yetmaganlar, shuningdek ozodlikdan mahrum etish bilan bog‘liq bo‘lmagan jazoga hukm qilingan balog‘at yoshiga yetmaganlar;
 v) ehtiyotsizligi oqibatida jinoyat sodir etgan mahkumlar (Jinoyat kodeksi 208-moddasining II va III qismlari bundan mustasno;)
 g) mehnatga majburiy jalb qilish bilan shartli ravishda ozodlikdan mahrum etishga hukm qilinganlar, shuningdek shartli ravishda ozod qilinganlar;
 d) birinchi marta og‘ir bo‘lmagan jinoyatni qasddan sodir etgan, sud jazoni manzilgoh koloniyalarda o‘tashni tayinlagan, belgilangan jazo muddatining kamida yarmini o‘tab bo‘lgan mahkumlar;
 e) ehtiyotsizligi oqibatida sodir etgan jinoyatlari va qasddan sodir etgan og‘ir bo‘lmagan jinoyatlari uchun birinchi marta intizomiy batalonga yuborishga hukm qilingan, belgilangan jazo muddatining kamida uchdan bir qismini o‘tab qo‘ygan, shuningdek harbiy xizmatdan bo‘yin tovlaganligi uchun hukm qilingan harbiy xizmatchilar;
 j) balog‘at yoshiga yetmagan bolalarga ega bo‘lgan ayollar, (homiladorlar), 60 yoshdan oshgan mahkumlar, I va II guruh nogironlari, (o‘ta havfli davlat jinoyatlarini hamda ushbu Farmonning 6-moddasida ko‘rsatib o‘tilgan jinoyatlarni sodir etganlik uchun hukm qilinganlar va jinoiy javobgarlikka tortilganlar bundan mustasnodir);
 2. Og‘ir bo‘lmagan jinoyatlarni qasddan sodir etganligi uchun hukm qilingan, jazo muddatining qolgan qismi olti oydan kamroqni tashkil etadigan shaxslar ozodlikdan mahrum etish joylaridan bo‘shatilsin.
 3. Birinchi marta hukm qilingan quyidagi shaxslarning jazoni o‘tashda qolgan muddatining yarmi qisqartirilsin:
 a) og‘ir bo‘lmagan jinoyatlarni qasddan sodir qilgan balog‘at yoshiga yetmaganlar;
 b) yo‘l harakati xavfsizligi qoidalarini buzganlik uchun (Jinoyat kodeksi 208-moddasining II qismi).
 4. Qasddan qilingan jinoyatlar uchun, shuningdek og‘ir bo‘lmagan jinoyatlar uchun hukm qilinganlarning jazoni o‘tashda qolgan muddatining uchdan bir qismi qisqartirilsin.
 5. Quyidagi tergov ishlari va sudlar ko‘rib chiqmagan ishlarning hammasi yotqizilsin:
 a) Farmon 1-moddasining “a”, “b”, “j” bandlarida ko‘rsatib o‘tilgan shaxslar mazkur Farmon kuchga kirgunga qadar sodir etgan jinoyatlar to‘g‘risidagi;
 b) harbiy xizmatdan bo‘yin tovlagan shaxslarga nisbatan.
 6. Amnistiya Farmonning 1, 3, 4, 5-moddalarida sanab o‘tilgan quyidagi shaxslarga nisbatan qo‘llanilmaydi:
 a) o‘ta xavfli davlat jinoyatlari sodir etganlik, shuningdek milliy va irqiy teng huquqlilikni buzganlik;
 davlat sirini oshkor etganlik;
 banditizm,
 axloq tuzatish-mehnat muassasalari ishini izdan chiqaruvchi xatti-harakatlar qilganlik;
 kontrabanda;
 ommaviy tartibsizliklar;
 soxta pul va qimmatbaho qog‘ozlar tayyorlaganlik yoki sotganlik uchun jazoga hukm qilinganlar va jinoiy javobgarlikka tortilganlar;
 b) o‘ta xavfli ashaddiy jinoyatchilar deb topilganlar;
 v) qasddan odam o‘ldirganlik;
 qasddan og‘ir tan jarohati yetkazganlik;
 militsiya xodimi yoki xalq drujinachisining hayotiga tajovuz qilganlik;
 nomusga tekkanlik;
 tovlamachilik qilganlik (reket);
 firibgarlik;
 alohida katta miqdordagi davlat yoki jamoat mulkini talon-taroj qilganlik;
 alohida belgilari bo‘lgan holatda davlat, jamoat yoki shaxsiy mulkni o‘g‘irlaganlik;
 talonchilik;
 bosqinchilik;
 jinoyatni og‘irlashtiradigan xolatlarda pora olganlik, pora berganlik yoki poraxo‘rlikda vositachilik qilganlik;
 ashaddiy, o‘ta ashaddiy bezorilik, shuningdek respublika Jinoyat kodeksi 100-moddasining 2-qismida, 101, 101-1, 102-2, 209-2, 209-3, 210-1, 216-2, 216-3, 216-4 216-5 va 216-6-moddalarida ko‘zda tutilgan jinoyatlar uchun hukm qilinganlar va jinoiy javobgarlikka tortilganlar,
 g) qasddan qilingai jinoyatlar uchun bir necha marta ozodlikdan mahrum etishga hukm qilinganlar, shuningdek Farmon ushbu moddasining “a” va “v” bandlarida ko‘rsatib o‘tilgan jinoyatlar uchun ilgari ozodlikdan mahrum etishga hukm qilinganlar;
 d) afv yoki amnistiya tartibida ilgari jazodan ozod qilingan va yana qasddan jinoyat sodir etganlar;
 e) ichkilikbozlik, giyohvandlik yoki tanosil kasalliklaridan to‘liq davolanmaganlar;
 j) jazoni o‘tash vaqtida tartibni qasddan buzuvchilar.
 7. Mazkur Farmon e’lon qilingan kundan boshlab kuchga kiradi, O‘zbekiston Respublikasining sudlari va uning hududida joylashgan harbiy tribunallar hukm qilgan, shuningdek respublikaning tergov organlari jinoiy javobgarlikka tortgan shaxslargagina joriy qilinadi va olti oy davomida ijro etilishi lozim.
 8. O‘zbekiston Respublikasi Ichki ishlar vazirligi va Sog‘liqni saqlash vazirligi boshqa manfaatdor idoralar bilan birgalikda jazodan ozod qilingan, hamda dispanser ro‘yxatidagi 1 va 2-guruh sil kasaliga chalinganlarni belgilangan tartibda hisobga olishni va maxsus davolash muassasalariga yuborishni tashkil etsinlar.
 9. Adliya vazirligi va Ichki ishlar vazirligi O‘zbekiston Respublikasi Prokuraturasi hamda Oliy sudi bilan birgalikda uch kun muddat ichida ushbu Farmonni qo‘llanish tartibi to‘g‘risidagi nizomni ishlab chiqsinlar va uni tasdiqlash uchun taqdim etsinlar.